《学诗吟十首》
元代·方回

我陟匡庐山，想像渊明庐。
我游永嘉郡，康乐兹佩鱼。
学诗六十载，鑽仰二老且。
白首恐无成，嗟哉腹空虚。
迩来摆百务，粝饭几无蔬。
朝吟极摹倣，夜咏加勤渠。
不必一字工，意味但舒徐。
比陶似不足，方谢尚有余。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。